lflage/wiki-talks huggingface dataset:
Συζήτηση:Βραχμαγκούπτα

message: Αν κρίνω και από την πηγή που δίνεται στο τέλος της πρότασης, πρόκειται για μετάφραση της πρότασης από την αγγλική wikipedia. Στην οποία όμως δεν αναφέρεται για άραβες αστρονόμους, αλλά για Aryabhatiya
Οπότε δεν είναι άραβες. Εκτός αν υπάρχει κάποια πηγή που να μας λέει ότι όντως γνώριζε έργο Αράβων.
Το οποίο κάνει ασαφές την επόμενη πρόταση για τον Μπασκάρα, ο οποίος είναι Ινδός, ενώ στην πρόταση μπορεί εύκολα να δημιουργηθεί σύγχυση ότι είναι άραβας. Kvantikos afros (συζήτηση) 19:05, 16 Ιουνίου 2015 (UTC)
replies: text: Kvantikos afros κατά την περίοδο που έγινε η μετάφραση ανέφερε Άραβες αστρονόμους (πιθανώς λόγω λάθος μεταφοράς από την πηγή ή POV edit στο en:wiki), τώρα βλέπω πως είναι ο Αραμπιάτα, και το σημαντικό είναι πως Αραμπιάτα αναφέρει και στην πηγή. Νομίζω πως όντως δεν έχει νόημα να υποστηρίζεται ότι ο Βραχμαγκούπτα γνώριζε το έργο των Αράβων, μια και οι Άραβες δεν είχαν κάτι σημαντικό κατά την συγκεκριμένη περίοδο (5ος-6ος αιώνας) και τις μαθηματικές γνώσεις τους τις πήραν από Βραχμαγκούπτα και Αραμπιάτα από Ανατολή και Α. Ρωμαϊκή αυτοκρατορία/ελληνικά μαθηματικά από δύση. Έγιναν οι σχετικές αλλαγές, επίσης αν βρείς κάτι άλλο που ενδεχομένως θεωρήσεις πως είναι προβληματικό είναι ευσπρόδεκτες οι σημάνσεις ή/και αλλαγές Gts-tg (συζήτηση) 12:08, 17 Ιουνίου 2015 (UTC)
replies: text: : Ωραία λοιπόν. Δεν έχω πολύ χρόνο να κοιτάξω την ενότητα με τα μαθηματικά λεπτομερώς, αλλά πιστεύω χρειάζονται οι παραθέσεις μια κάπως ποιο ελεύθερη μετάφραση για καλύτερη κατανόηση. (btw και στα αγγλικά δυσκολονόητα είναι) Θα το κοιτάξω κάποια άλλη στιγμή. Κάποιες μικροδιορθώσεις θα συνεχίσω να κάνω πάντως.. Kvantikos afros (συζήτηση) 16:49, 17 Ιουνίου 2015 (UTC)
thread_title:  Πηγή
Συζήτηση:Παραδέρα/Πρόταση διαγραφής

message: *  Διαγραφή Το λήμμα είναι και εγκυκλοπαιδικό ως θέμα και επεκτάσιμο. Ωστόσο παραμένει σε κατάσταση τηλεγραφήματος εδώ και δύο χρόνια. Δεν νομίζω πως έχει νόημα να συντηρούμε λήμματα των 10 λέξεων επ' αόριστον περιμένοντας μήπως κάποιος φιλοτιμηθεί κάποτε (και αν) να τα επεκτείνει. Όποιος έχει το μεράκι να γράψει ένα αξιοπρεπές λήμμα, έστω και stub, ας το δημιουργήσει με μηδαμινό κόπο από την αρχή. Δεν είναι αυτοσκοπός να κάνουμε τους κόκκινους συνδέσμους μπλε πάσει θυσία χωρίς να προσφέρουμε καμιά ουσιαστική πληροφορία. Atlantia talk 08:21, 19 Νοεμβρίου 2014 (UTC)
Σίγουρα υπάρχει αυτή η πόλη; Στην απογραφή  δεν την αναφέρει. Αναφέρει μόνο την περιοχή (region) Παραδέρα. Μέχρι να παρουσιαστεί τεκμηρίωση για την ύπαρξη της πόλης  Διαγραφή --C Messier 15:40, 19 Νοεμβρίου 2014 (UTC)
*  Διαγραφή Το έψαξα και δεν υπάρχει πόλη. Είναι απλώς μια τεράστια περιοχή, με πάρκα και έναν βασικό οικισμό. Δεν υπάρχει λοιπόν εγκυκλοπαιδικότητα (ως προς το πόλη). Υπάρχει το λήμμα Παραδέρα (περιφέρεια) και αυτό αρκεί. —Corleoneμη τα μασάς! 15:59, 19 Νοεμβρίου 2014 (UTC)
|}
thread_title:  [[Παραδέρα]]
Συζήτηση:Έλενα Μουζάλα

message: Παραδόξως δε μπόρεσα να βρω την σελίδα του Σκάι με τα συνολικά αποτελέσματα οπότε έβαλα το σύνδεσμο του YouTube ως παραπομπή. Ακόμα πιο περίεργο, είναι ότι συγκεκριμένα το όνομα της Μουζάλα έλλιπε από το  αντίστοιχο λήμμα Gts-tg (συζήτηση) 16:06, 19 Νοεμβρίου 2014 (UTC)

message: Θα ήθελα να σας αναφέρω πως η φωτογραφία που φαίνεται είναι της κύπριας σοπράνο Κατερίνας Μηνά και όχι της κας Μουζάλα. Είμαι μαθητής της και την γνωρίζω πολύ καλα΄.Σας παρακαλώ να την αλλάξετε και να βάλετε φωτογραφία της κας Μουζάλα. 
Σας ευχαριστώ πολύ
Με εκτίμηση
Λυμπερόπουλος Χρήστος Αναφορά: Λυμπερόπουλος Χρήστος 139.138.215.38 07:38, 19 Νοεμβρίου 2018 (UTC)
replies: text: Η φωτογραφία αφαιρέθηκε αλλά δεν είναι ότι πιο εύκολο να βρεθεί μια εικόνα με άδεια χρήσης συμβατή με τη Βικιπαίδεια για να χρησιμοποιηθεί στη θέση της. --C Messier 10:29, 3 Αυγούστου 2019 (UTC)
thread_title:  Σχόλιο 19-11-2018
Συζήτηση:Αλέξιος Γ΄ Μέγας Κομνηνός

message: Η Θεοδώρα Καντακουζινή αναφέρεται ως σύζυγος και του Αλεξίου Γ΄ Κομνηνού και του Αλεξίου Δ΄ Κομνηνού.
Πιο είναι το σωστό; Αναφορά: Μαυρόπουλος Κωνσταντίνος. e-mail: mavrokos@hotmail.com 85.74.141.251 21:27, 19 Νοεμβρίου 2014 (UTC)
replies: text: Και τα δύο, πρόκειται για συνωνυμία :) Δυστυχώς δεν υπάρχουν ακόμα τα αντίστοιχα λήμματα στην ελληνικη έκδοση για να είναι ξεκάθαρο. Αν θέλετε να τα γράψετε, ή να τα μεταφράσετε από κάποια άλλη έκδοση της Βικιπαίδειας, μπορείτε να βρείτε οδηγίες εδώ.--Auslaender (συζήτηση) 12:56, 20 Νοεμβρίου 2014 (UTC)
thread_title:  Σχόλιο 19-11-2014
Συζήτηση:Κρίστοφερ Νόλαν

message: Τελευταία του ταινία είναι το Interstellar. Αναφορά:  109.242.243.25 00:23, 20 Νοεμβρίου 2014 (UTC)
Βεβαίως, θα μπορούσες κι εσύ, αν ήθελες να το προσθέσεις. Στο αναφέρω για την επόμενη φορά. Κοινώς, είσαι ελεύθερος να επεξεργαστείς λήμματα της Βικιπαίδειας, αν δεις κάτι παρόμοιο. Με τη μόνη προϋπόθεση να ακολουθήσεις την πολιτική της. —ΖῷονΠολιτικόν (παρακαλῶ...) 00:32, 20 Νοεμβρίου 2014 (UTC)
thread_title:  Σχόλιο 20-11-2014
Συζήτηση:Πρασινοκέφαλη (πάπια)

message: Αν δεν υπάρχει σοβαρή αντίρρηση, θα το μετακινήσω σε τίτλο χωρίς παρένθεση. --C Messier 12:29, 20 Νοεμβρίου 2014 (UTC)
Δε νομίζω να υπάρχει η ανάγκη παρένθεσης. Εκτός αν βρούμε την επιστημονική της ονομασία, ώστε να βάλουμε αυτή. Να σημειώσω ότι δεν ξέρω ποια είναι (μπορεί να είναι και το "πρασινοκέφαλη", ιδέα δεν έχω!)...—ΖῷονΠολιτικόν (παρακαλῶ...) 12:32, 20 Νοεμβρίου 2014 (UTC)
replies: text: Αυτή είναι η επιστημονική ονομασία: Anas platyrhynchos. --C Messier 15:41, 20 Νοεμβρίου 2014 (UTC)
Παρακαλώ το περιεχόμενο της σελίδας να μετακινηθεί στο Αγριόπαπια.
thread_title: Μετακίνηση
Συζήτηση:Ααρών μπεν Ελιγιά

message: Καμία πηγή δε συμφωνεί σε όλα. Η Δομή αναφέρει ότι πέθανε το 1396, εμπιστεύτηκα τις άλλες δύο σε αυτό (που λένε το 1369). Επίσης, ούτε ο τόπος γέννησης είναι σίγουρος και ούτε εκεί συμφωνούν οι πηγές. Αναφέρεται ως τόπος γέννησης, είτε το Κάιρο είτε η Νικομήδεια. Αν κάποιος γνωρίζει κάτι περισσότερο, ας τα προσθέσει στο λήμμα. —ΖῷονΠολιτικόν (παρακαλῶ...) 16:50, 21 Νοεμβρίου 2014 (UTC)
thread_title: Ημερομηνία και τόπος γέννησης
Συζήτηση:Στρατιωτικές επιχειρήσεις κατά τη διάρκεια της τουρκικής εισβολής στην Κύπρο

message: Το 226 ΤΠ υποχώρησε πρός Αγκαστίνα γύρω στο μεσημέρι της 14ης Αυγούστου. Απο εκεί ο κύριος όγκος κατευθύνθηκε πρός Αμμόχωστο ενω άλλα μικρότερα τμήματα, κυρίως άτακτα απο άλλες διαδρομές πρός Λάρνακα. Το τάγμα έφτασε στο στρατόπεδο του 201 ΤΠ το απόγευμα ενω το βράδυ αναχώρησε πρός Λάρνακα διαμέσου Δεκέλειας όπου έφτασε γύρω στις 3 το πρωί Αναφορά: Γιώργος Στυλιανού 31.153.72.63 10:15, 26 Ιουλίου 2015 (UTC)
replies: text: :Χρειάζεται τεκμηρίωση--Istoria1944 (συζήτηση) 15:52, 2 Μαΐου 2017 (UTC)
thread_title:  Σχόλιο 26-7-2015

message: Προσπάθησα ανεπιτυχώς να διορθώσω μέρος του κειμένου σας που έχει σχέση με αυτά που έζησα στο 251 ΤΠ και στο Πέντε Μίλι. Δυστυχώς ως δια μαγείας την άλλη μέρα χάνονται και επανέρχονται τα λανθασμένα. Ήμουν ο επιλοχίας του Ουλαμού των αρμάτων και λυπάμαι που αρκετά από αυτά που δημοσιεύετε είναι λανθασμένα ή  και διαστρεβλωμένα. Αναφορά: Χαράλαμπος Ηρακλέους 62.228.120.255 06:45, 16 Σεπτεμβρίου 2018 (UTC)
Καλησπέρα σας. Ευχαριστούμε για την συνεισφορά σας πλην όμως υπάρχουν συγκεκριμένοι κανόνες συγγραφής μεταξύ των οποίων το να μην γράφουμε βάσει των προσωπικών μας εμπειριών αλλά βάσει ανεξάρτητων τρίτων πηγών. Οι προσθήκες, άλλωστε, που κάνατε στο λήμμα αναιρέθηκαν με την αιτιολογία "τα άρθρα σε μια εγκυκλοπαίδεια δε γράφονται με τις προσωπικές εμπειρίες καθενός, χρειάζονται τρίτες πηγές". Ελπίζω να σας βοήθησα. Καλή συνέχεια.— ανυπόγραφο σχόλιο  10:16, 16 Σεπτεμβρίου 2018 (UTC).
Αγαπητέ Χαράλαμπε 62.228.120.255. Γράψε αυτά που θέλεις να γράψεις, και θα σε υποστηρίξω να μείνουν. Το πολύ τα στέλνεις και σε μια εφημερίδα, για να μην υπάρχει η εδώ δικαιολογία μη δημοσίευσης.Jazz1972 (συζήτηση) 19:45, 26 Ιουλίου 2019 (UTC)
thread_title:  Σχόλιο 16-9-2018

message: Το 226ο Τάγμα υποχώρησε στις 21:00 προς τα νότια Αναφορά:  83.168.30.148 10:25, 30 Ιουλίου 2019 (UTC)
thread_title:  Σχόλιο 30-7-2019
Συζήτηση:Στρατιωτικές επιχειρήσεις κατά τη διάρκεια της τουρκικής εισβολής στην Κύπρο/Κριτική λημμάτων

message: Καλησπέρα! Μετά από ένα μήνα εργασίας, ολοκλήρωσα τη μετάφραση του λήμματος Military operations during the Turkish invasion of Cyprus της Αγγλικής Βικιπαίδειας. Θεωρώ πως το λήμμα βρίσκεται σε καλή κατάσταση, ωστόσο, θα ήθελα να ακούσω τις απόψεις σας, αν θεωρείτε πως το λήμμα χρειάζεται περαιτέρω βελτίωση. Ευχαριστώ. Dienekes300 (συζήτηση) 15:50, 22 Νοεμβρίου 2014 (UTC)
thread_title:  Στρατιωτικές επιχειρήσεις κατά τη διάρκεια της τουρκικής εισβολής στην Κύπρο
Συζήτηση:Πέμπτη Γαλλική Δημοκρατία

message: Στην Γαλλία république=δημοκρατία και όχι ρεπουμπλικανισμός, άρα μιλάμε για πέμπτη περίοδο του δημοκρατικού πολιτεύματος με αρχή την κατάσταση που ακολούθησε την Γαλλική Επανάσταση...--Montjoie-Saint-Denis !!! συζήτηση 16:46, 22 Νοεμβρίου 2014 (UTC)
thread_title: Ανακρίβεια
Συζήτηση:Ξύπνα Βασίλη (ταινία)

message: Το άρθρο παραθέτει μόνο μία πηγή για να στηρίξει την μη αντικειμενικότητα της κριτικής του Ψαθά. Καλό θα ήταν να παρατεθούν πηγές από διαφορετικές οπτικές γωνίες.
thread_title:  Σχόλιο περί μη αντικειμενικότητας
Συζήτηση:Νέοι Μεταρρυθμιστές/Πρόταση διαγραφής

message: *  Διαγραφή Εφήμερη πολιτική κίνηση (οι κατηγορίες ως κόμμα είναι καταχρηστικές), που το μόνο αξιοσημείωτο γεγονός που την αφορά είναι συμμετείχε στην πρωτοβουλία των 58 και στην Ελιά. Από κάλυψη μόνο ονομαστική. Αν υπάρχει κάποια πληροφορία άξια λόγου μπορεί να προστεθεί στο λήμμα για την Ελιά. --C Messier 11:59, 24 Νοεμβρίου 2014 (UTC)
 Διαγραφή per C messier... --Montjoie-Saint-Denis !!! συζήτηση 12:22, 24 Νοεμβρίου 2014 (UTC)
 Διαγραφή Συμφωνώ με τον C messier. Δεν διαφαίνεται να έχει κάτι αυτή η παράταξη που δεν μπορεί να περιληφθεί στην Ελιά.--Auslaender (συζήτηση) 18:35, 26 Νοεμβρίου 2014 (UTC)
|}
thread_title:  [[Νέοι Μεταρρυθμιστές]]
Συζήτηση:Σφαίρα πλάσματος

message: Είναι προτιμότερο να είχε μεταφερθεί αυτούσιο το αγγλικό λήμμα, παρά η ελληνική γλώσσα να κείται αιμόφυρτη και αβοήθητη σε μια γωνία της Βικιπαίδειας. Τρεις λύσεις σκέφτομαι: 1) κρύψιμο, 2) μετάφραση 3) διαγραφή. Και επειδή δεν ξέρω ποιος θέλει να το μεταφράσει μένουν οι άλλες δυο. Προτείνω να κρύψουμε το κείμενο... —ΖῷονΠολιτικόν (παρακαλῶ...) 21:59, 24 Νοεμβρίου 2014 (UTC)
Είναι προφανώς προϊόν αυτόματης μετάφρασης και όντως κακοποιεί την ελληνική. Κρύβω το κείμενο και προσθέτω το πρότυπο μετάφρασης. --Ttzavarasσυζήτηση 22:37, 24 Νοεμβρίου 2014 (UTC)
thread_title: Δεν μπορεί να τη γλιτώσει το λήμμα, απλά με τη σήμανση...
Συζήτηση:Αγρόν ηγόρασε

message: Δεν φαίνεται ότι μπορεί να αναπτυχθεί πέρα από τον ορισμό της σημασίας, την προέλευση της λέξης και παραδείγματα χρήσης, δηλαδή πέρα από ότι μπορεί και επιβάλεται να γραφτεί στο βικιλεξικό. —Ah3kal (συζήτηση) 12:22, 25 Νοεμβρίου 2014 (UTC)
thread_title:  Προς Βικιλεξικό
Συζήτηση:Beto Betuk

message: 3 άλμπουμ από ίδια παραγωγή. Δεν αναφέρονται πηγές ώστε να τεκμαίρεται εγκυκλοπαιδικόητα. —Ah3kal (συζήτηση) 12:56, 25 Νοεμβρίου 2014 (UTC)
thread_title: Εγκυκλοπαιδικότητα
Συζήτηση:Χαβάη Πέντε-0

message: Έτσι μου έρχεται να προβώ σε ωμότητες. Θα συγκρατηθώ και θα απευθυνθώ στην Κοινότητα: Τι αρμόζει για αυτήν την περίληψη;  Φαντάζομαι ότι, αν παραμείνει για πολύ καιρό έτσι, και δεν παρουσιαστεί ενδιαφερόμενος, θα πρέπει να τη διαγράψουμε! Έχει τόσο κείμενο που θέλει επεξεργασία, που μόνο ο χρήστης που το έβαλε μπορεί να το επεξεργαστεί. Εγώ δεν μπορώ. Δε λειτουργώ σωστά με τόση ανακατωσούρα, συγγνώμη... (αν αποφασίσετε ότι δε χρειάζεται αλλαγή, τότε θα υπερνικήσει το άλλο μου συναίσθημα, αυτό που μισεί την ανακατωσούρα/ακαταστασία/κακογουστιά, και θα κάνω ό,τι μπορώ...)  —ΖῷονΠολιτικόν (παρακαλῶ...) 17:40, 25 Νοεμβρίου 2014 (UTC)
Δεν ξέρω, με μπερδεύει πολύ στην ανάγνωση :/ Διστάζω να σβήσω και τίποτα, μη μου γίνει παρατήρηση (...είπε μετά από τρία χρόνια :Ρ) _DaftRose (συζήτηση) 21:12, 18 Ιουνίου 2017 (UTC)
thread_title: Περίληψη
Συζήτηση:AIDS/Υποψήφιο Αξιόλογο

message: * Υπέρ εντυπωσιακό, πλήρες και καλά τεκμηριωμένο λήμμα. Πληροί όλα τα κριτήρια. --C Messier 16:10, 27 Νοεμβρίου 2014 (UTC)
*  Υπέρ Το λήμμα είναι όντως αξιόλογο. Θα ήταν βέβαια καλύτερο αν υπήρχαν και παραπομπές στα ελληνικά αλλά σε καμία περίπτωση αυτό δεν επηρεάζει την πληρότητά του. Την 1η Δεκεμβρίου είναι η Παγκόσμια Μέρα για το Aids. Ακόμα και αν δεν θα έχει ψηφιστεί ως αξιόλογο μέχρι τότε θα μπορούσαμε ίσως κατ'εξαίρεση να το τοποθετήσουμε στην αρχική σελίδα.--Diu (συζήτηση) 23:59, 27 Νοεμβρίου 2014 (UTC)
* Υπέρ Πράγματι, μετά από την ενδελεχή ανάγνωση που του έκανα, φρονώ, ότι πληροί όλες τις προϋποθέσεις! Ό,τι είναι γνωστό για το AIDS ή ό,τι, πιθανώς, έχει σχέση με το AIDS, το αναφέρει και δη τεκμηριωμένα! Δεν του λείπει κάτι, νομίζω! Από την άλλη, η παραπάνω παρατήρηση είναι ορθή (για την έλλειψη ελληνικών παραπομπών), αλλά όπως συνεχίζει και η ίδια η παρατήρηση: δε νομίζω ότι αυτό μπορεί να σταθεί εμπόδιο, ώστε να μην κριθεί αξιόλογο το λήμμα! Φαντάζομαι εν καιρώ, μπορούν να προστεθούν και ελληνικές παραπομπές/πηγές. Και νομίζω ότι μπορεί κατ' εξαίρεση να τοποθετηθεί στην αρχική σελίδα λόγω της ημέρας που πλησιάζει, εφόσον το λήμμα έχει τέτοια αρτιότητα. —ΖῷονΠολιτικόν (παρακαλῶ...) 14:30, 28 Νοεμβρίου 2014 (UTC)
* Σχόλιο Καλό λήμμα, αρκετά πληροφοριακό, τεχνικά εντάξει, με πολλές πηγές, καλή γλώσσα. Δύο παρατηρήσεις: Α) Η τελευταία ημερομηνία που αναφέρεται στο λήμμα είναι το 2012, όταν και έγινε η μεγάλη επέκτασή του. Αυτό μπορεί να λέει κάτι, μπορεί και όχι, αλλά μένει να το δείξει ο χρόνος. Β) Σχετικά με τα διαγνωστικά τεστ. Διαβάζω αυτό (Κατευθυντήριες οδηγίες για τη διάγνωση της HIV λοίμωξης σε κλινικά και μη κλινικά πλαίσια) από το ΚΕΕΛΠΝΟ. Αντίστοιχα έγγραφα υπάρχουν και από τον WHO, αλλά αυτό είναι στα ελληνικά και είναι πιο εύκολα κατανοητό. Επειδή η έγκαιρη ανίχνευση του ιού είναι ζωτικής σημασίας στο όλο ζήτημα, μήπως θα μπορούσε να τροποποιηθεί, από κάποιον που έχει σχετικές γνώσεις του θέματος, κάπως η παράγραφος Διάγνωση>Το τεστ για HIV ώστε να γίνει λίγο πιο χρηστική σε αυτούς που το διαβάζουν; Όχι πως δεν είναι ενδιαφέρουσα και με πληροφορίες και τώρα, αλλά νομίζω πως κάτι της λείπει. Κατά τ΄άλλα,  Υπέρ VJSC263IO (συζήτηση) 15:53, 28 Νοεμβρίου 2014 (UTC)
* Υπέρ Αξιόλογο λήμμα και υπερβολικά χρήσιμο. Πληροί και όλα τα κριτήρια.--JonurΠες μου! 03:23, 2 Απριλίου 2015 (UTC)
|}
thread_title:  [[AIDS]]
Συζήτηση:Αυστριακές Ένοπλες Δυνάμεις

message: Τα anti-materiel όπλα δεν είναι "αντι-υλικά" αλλά "όπλα κατά καταστροφής υλικού". Τσεκαρετε επίσης και την "αντλία δράσης" γιατί αν και χρησιμοποιείται σε ορισμένους ιστότοπους έχω την εντύπωση ότι είναι λάθος. - Badseed απάντηση 00:17, 28 Νοεμβρίου 2014 (UTC)
thread_title:  Τύποι όπλων
Συζήτηση:Βουλή των Αντιπροσώπων (Κύπρος)

message: Δεν υπάρχει ιστορική αναδρομή της βουλής των αντιπροσώπων από το 1960 μέχρι σήμερα, καλύπτωντας τις αλλαγές μετά την τουρκοανταρσία του 1963 και την αποχώρηση των τουρκοκυπρίων βουλευτών 212.31.127.168 16:48, 29 Νοεμβρίου 2014 (UTC)
thread_title:  Σχόλιο 29-11-2014
Συζήτηση:Κονβέκτορας

message: Έκανα μερικές επεξεργασίες, αφαιρώντας π.χ. το πρώτο πληθυντικό πρόσωπο και φράσεις όπως: πιο ελκυστική κ.λπ. Όμως, επειδή το λήμμα είναι προϊόν διαφήμισης, δεν ξέρω αν μπορεί να παραμείνει στη Βικιπαίδεια υπό αυτή τη μορφή. Δηλαδή είναι δώρο άδωρο να κρατήσουμε μόνο την περιγραφή ή κάποιος να το διαγράψει και να το επεξεργαστεί από την αρχή. Τι κάνουμε με αυτά τα λήμματα; Ο δημιουργός του, είναι δεδομένο ότι αποβλέπει στη διαφήμιση, οι συνεισφορές του, το αποδεικνύουν περίτρανα. Σαν Κοινότητα τι κάνουμε σε αυτές τις περιπτώσεις; —ΖῷονΠολιτικόν (παρακαλῶ...) 12:08, 30 Νοεμβρίου 2014 (UTC)
 Σχόλιο Το OTRS δίνει την δυνατότητα χρήσης ξένου κειμένου, αλλά δεν κατοχυρώνει de facto εγκυκλοπαιδικότητα... Ως εκ τούτοτυ το λήμμα μπορεί άνετα να προταθεί για διαγραφή (ταχεία ή υπό συζήτηση είναι το ίδιο...)...--Montjoie-Saint-Denis !!! συζήτηση 12:32, 30 Νοεμβρίου 2014 (UTC)
Επ' ουδενί δεν κατοχυρώνει την εγκυκλοπαιδικότητα, μάλιστα θα τολμούσα να πω, πως καμία σχέση δεν έχει το ένα με το άλλο. Γενικά, δε σχολίασα το OTRS, διότι δε με ενδιαφέρει και ιδιαίτερα. Εκείνο που εμένα με προβληματίζει είναι πώς αντιμετωπίζουμε παρόμοιες συνεισφορές, οι οποίες, εξόφθαλμα, έχουν διαφημιστικό σκοπό. Μάλλον θα πρέπει να προταθεί π.χ., προς διαγραφή. Δεν ξέρω όμως αν είναι εγκυκλοπαιδικό ή όχι! Υπάρχουν αναφορές για το μηχάνημα, αλλά μόνο από τις εταιρείες που το πωλούν, εξ ου και το κώλυμά μου... Δεν ξέρω, δηλαδή, τι θα ήταν σωστό να κάνουμε για αυτό το λήμμα... —ΖῷονΠολιτικόν (παρακαλῶ...) 15:12, 30 Νοεμβρίου 2014 (UTC)
thread_title:  Κωλύματα
Συζήτηση:Κακάπο/Υποψήφιο Αξιόλογο

message: : Υπέρ Πλήρες, ακριβές, καλογραμμένο --Στέλιοςπείτε μου 16:04, 30 Νοεμβρίου 2014 (UTC)
Η τεκμηρίωσή του θέλει λίγο δουλειά, ένα σκέτο Gray σαν παραπομπή εμένα δε μου λέει πολλά (θέλει σελίδα και έτος). Επίσης πρέπει να αποσαφηνιστεί ο ρόλος των ενοτήτων βιβλιογραφία και πηγές. Δεν νομίζω όμως να υπάρχει κάποιο άλλο θέμα. --C Messier 20:09, 31 Δεκεμβρίου 2014 (UTC)
|}
thread_title:  [[Κακάπο]]
Συζήτηση:Κωδικοποίηση Τσερτς

message: Και στις δύο ελληνικές παραπομπές που παρατίθενται δεν αναφέρεται Τσερτς αλλά Church. Είναι εξαιρετικά σύνηθες ή ακόμα και παγιωμένο μαθηματικοί τίτλοι του τύπου τάδε του Ταδε να δίνονται με το όνομα του Tάδε στο Λατινικό αφάβητο. Π.χ. και εδώ http://artemis-new.cslab.ece.ntua.gr:8080/jspui/bitstream/123456789/7037/1/PD2014-0035.pdf] —Ah3kal (συζήτηση) 07:55, 1 Δεκεμβρίου 2014 (UTC)
Ας γίνουν αλλαγές σε όλα τα λήμματα, εγώ από το λήμμα Λογισμός λάμδα πήρα το ελληνοποιημένο όνομα. Εμένα ούτε το ελληνοποιημένο Τούρινγκ μου αρέσει π.χ. εδώ Μηχανή Τούρινγκ, δείτε πχ. εδώ τον όρο στα λατινικά.. και αυτό πρέπει να αλλάξει με την ίδια λογική.  Ggia (συζήτηση) 08:24, 1 Δεκεμβρίου 2014 (UTC)
thread_title:  Μετονομασία σε Κωδικοποίηση Church
Συζήτηση:Παλίρροια του Ευρίπου

message: Πιστεύω ότι θα παρουσιάζεται καλύτερα ως τμήμα του λήμματος για τον πορθμό. --C Messier 13:47, 1 Δεκεμβρίου 2014 (UTC)
Η πρόταση συγχώνευσης του λήμματος με το λήμμα "Πορθμός του Ευρίπου", είναι καλή ιδέα. Έτσι και αλλιώς η παλίρροια του Ευρίπου είναι ένα φαινόμενο που δημιουργείται και λαμβάνει χώρα στον συγκεκριμένο Πορθμό. Το προτιμότερο θα ήταν το παρών λήμμα, να αποτελέσει μέρος του λήμματος "Πορθμός του Ευρίπου".— ανυπόγραφο σχόλιο  .
thread_title:  Περι συγχώνευσης με το  λήμμα "Πορθμός του Ευρίπου".
Συζήτηση:Σκεπτικισμός

message: Ο σκεπτικισμός είναι μία σημαντική και αξιοπρόσεκτη τάση στην Φιλοσοφία, που ασχολείται κυρίως με την γνώση και την πηγή της αντίστοιχα. Αμφισβητεί την πιστότητα και την ορθότητα, πίστεύει ότι ο άνθρωπος είναι μερικώς ανίκανος στο να αποκτήσει έγκυρη και σωστή γνώση, διότι γίνεται ασυνείδητα θύμα των αισθήσεών του. Δηλαδή ο άνθρωπος, κατά τον Σκεπτικισμό,σχηματίζει μια ψευδή αντίληψη για τον κόσμο που τον περιβάλλει και δημιουργεί γνώσεις που δεν μπορούν να έχουν γερά θεμέλεια. Σκεπτικιστικές αμφιβολίες είχαν εκφραστεί ήδη από την εποχή των προσωκρατικών σοφιστών αλλά και από τον ίδιο το Σωκράτη. Ωστόσο ο σκεπτικισμός, ως συστηματική φιλοσοφική στάση εκφράστηκε κυρίως από τους "πυρρώνειους" (οπαδοί του Πύρρωνα από την Ηλεία) και είχε πρακτικό χαρακτήρα,καλα Αναφορά: ειμαι καλος  87.203.193.119 16:04, 2 Δεκεμβρίου 2014 (UTC)
Υπήρχε στο λήμμα, αλλαγή αναφοράς σε "έγινε". Wolfymoza (συζήτηση) 08:26, 21 Ιουνίου 2017 (UTC)
thread_title:  Σχόλιο 2-12-2014

message: "Ακραίοι Σκεπτικιστές, όπως ο Ρενέ Ντεκάρτ ή αλλιώς Καρτέσιος, πίστευαν ότι δεν μπορεί κανένας άνθρωπος να αποκτήσει γνώση γιατί δεν είναι σίγουρος για τίποτα" ??????????? Αναφορά:  79.107.135.1 09:35, 6 Ιουνίου 2016 (UTC)
Διορθώθηκε, αλλαγή αναφοράς σε "έγινε". Wolfymoza (συζήτηση) 09:06, 21 Ιουνίου 2017 (UTC)
thread_title:  Σχόλιο 6-6-2016

message: δηλαδή μη ανθρωπικώς μεταβλητά) Αναφορά: Δημητρης Κουσουλας 2A02:2149:8831:9C00:5D12:88FC:223:658A 15:52, 23 Ιανουαρίου 2021 (UTC)
replies: text: Σωστά!--Kalogeropoulos (συζήτηση) 15:59, 23 Ιανουαρίου 2021 (UTC)
thread_title:  Σχόλιο 23-1-2021
Συζήτηση:THE MOKA BAND

message: Δεν τεκμαίρεται ούτε από πηγές, ούτε από τα κριτήρια. —Ah3kal (συζήτηση) 11:44, 4 Δεκεμβρίου 2014 (UTC)
thread_title:  Εγκυκλοπαιδικόητα
Συζήτηση:Αριστείδης Μωραϊτίνης (αεροπόρος)/Υποψήφιο Αξιόλογο

message: Υπέρ. Μετά από συνεχείς βελτιώσεις, προσθήκες και τροποποιήσεις, καθώς και συμβουλές στη σχετική κριτική, πιστεύω ότι αξίζει να δοκιμαστεί εδώ. Πιστεύω ότι διαθέτει όλες τις προϋποθέσεις.Alexikoua 20:05, 4 Δεκεμβρίου 2014 (UTC)
 Υπέρ. Κι αυτό γιατί, είναι καλογραμμένο και τεκμηριωμένο. Επίσης, οι πηγές του είναι και ελληνόφωνες και ξενόφωνες. Μπορεί κάποιος με περισσότερη γνώση επάνω στη στρατιωτική ιστορία και δη της αεροπορίας, να γνωρίζει καλύτερα αν το λήμμα είναι πλήρες. Για εμάς τους υπόλοιπους, νομίζω είναι πλήρες (τουλάχιστον για εμένα). —ΖῷονΠολιτικόν (παρακαλῶ...) 11:51, 12 Δεκεμβρίου 2014 (UTC)
 Σχόλιο Θα ήθελα να αναπτυχθεί λίγο περισσότερο αυτό που αναφέρεται στην εισαγωγή για «τη δημιουργία τοπικής αεροπορικής βιομηχανίας». --C Messier 08:29, 25 Δεκεμβρίου 2014 (UTC)
replies: text: :Πρόσθεσα σχετική παράγραφο στο θέμα της δημιουργίας αεροπορικής βιομηχανίας, με κάποιες λεπτομέρειες, στην παράγραφο "οργάνωση & δημιουργεία των ελληνικών μοιρών".Alexikoua 20:59, 29 Δεκεμβρίου 2014 (UTC)
 Υπέρ Καλύφθηκα (αν και ίσως δεν είναι στη σωστή θέση). --C Messier 20:57, 29 Δεκεμβρίου 2014 (UTC)
 ΥπέρΕξαιρετικό άρθρο με πολλές πληροφορίες τεκμηριωμένες από αξιόπιστες πήγες. Έχει σωστή δομή και κατάλληλες φωτογραφίες που υποστηρίζουν το λήμμα. Πιστεύω πως αξίζει να γίνει αξιόλογο . Μερικές μόνο παρατηρήσεις. 
- «Αναδείχτηκε στον κορυφαίο Έλληνα «ιπτάμενο άσσο» του Α' Παγκοσμίου Πολέμου με συνολικά εννέα κατάρριψεις εχθρικών αεροσκαφών». Γιατί δεν υπάρχει αναφορά στον πρόλογο ότι είναι και ο μεγαλύτερος άσσος στην ιστορία της Ελληνικης Πολεμικής Αεροπορίας
-«Εντός του 1914, μαζί με τον αεροπόρο Δημήτριο Καμπέρο, ανέλαβαν την πρωτοβουλία για τη δημιουργία σχολής ναυτικής αεροπορίας.» Ποία είναι η πηγή ότι ο Καμπέρος ήταν από τους συνιδρυτές της ΝΑΣ.--Αφησιανός  (συζήτηση) 14:56, 30 Δεκεμβρίου 2014 (UTC)
replies: text: ::Πιστεύω ότι τακτοποίηθηκαν τα παραπάνω σημεία, ιδιαίτερα στο 2ο με την προσθήκη εξειδικευμένης πηγής διασαφηνίστηκε ο ρόλος Καμπέρου-Μωραϊτίνη στην αεροπορική εκπαίδευση.Alexikoua 21:03, 9 Ιανουαρίου 2015 (UTC)
 Υπέρ Το μελέτησα και μου φαίνεται ακριβές και καλογραμμένο με αρκετές εικόνες να το πλαισιώνουν. Δεν νομίζω πως του λείπει κάτι.Pavlos1988 (συζήτηση) 17:52, 16 Απριλίου 2015 (UTC)

text: Alexikoua, τώρα το προσέχω. Δεν είναι γνωστή η ημερομηνία γέννησης;--C Messier 14:03, 26 Απριλίου 2015 (UTC)
replies: text: :(συγγνώμη για τη καθυστέρηση) Έψαξα ακόμη και στην Μεγάλη Στρ. & Ναυτ. Εγκυκλοπαίδεια του 1929 (εκτός από τα πιο πρόσφατα αρχεία αεροπόρων που και εκεί δεν παίζει), αλλά δυστυχώς ημ/νια γέννησης δεν υπάρχει.Alexikoua 13:04, 11 Μαΐου 2015 (UTC)
|}
thread_title: [[Αριστείδης Μωραϊτίνης (αεροπόρος)]]
Συζήτηση:Βενζοδιαζεπίνη

message: ΔΕΝ ΘΕΛΩ ΝΑ ΚΑΝΩ=Ω ΚΑΜΙΑ ΔΙΟΡΘΩΣΗ,ΑΠΛΟ ΣΑΝ 20 ΧΡΟΝα=ΧΡΗΣΤΗς ΤΑΒΟΡ
ΕΧΩ ΝΑ ΔΗΛΩΣΩ ΟΤΙ ΕΧΕΙ ΡΟ ΧΕΙΡΟΤΕΡΟ ΣΤΕΕΡΗΤΙΚΟ ΣΥΝΔΡΟΜΟ ΑΠΟ ΟΛΑ ΤΑ ΒΕΝΖΟ ..... ΑΡΑ ΚΑΤΙ ΣΘΒΑΙΝΕΙ [ΕΜΕΝΑΔΕ ΜΕ  νοιαζι ποια γιατι νερο κ ΡΕΥΜΑ ΜΠΟΡΕΙ ΝΑ Ν=ΜΗΝ Α ΠΛΗΡΩΣΩ ]ΑΛΛΛΑ ΚΥΤΙΑ ΤΑΒΟΡ ΘΑ ΕΧΩ Κι δεν επιθυμω οθτ καν να τα ταμαρησςω Αναφορά: VERY UNLUCKY ///////////////////////11111 79.107.180.125 08:19, 5 Δεκεμβρίου 2014 (UTC)
Αγαπητέ χρήστη,
Το TAVOR είναι σκεύασμα με δραστική ουσία τη Λοραζεπάμη, που ανήκει στις βενζοδιαζεπίνες. Η Λοραζεπάμη έχει συσχετισθεί με υψηλά ποσοστά φυσικής εξάρτησης, όπως και με καταστάσεις κατάχρησης. Ο κύριος τύπος κατάχρησης αφορά τη συνέχιση της χρήσης της παρά τις ιατρικές συμβουλές. Επίσης, όπως και οι υπόλοιπες βενζοδιαζεπίνες μπορεί να προκαλέσει εξάρτηση και στερητικό σύνδρομο από βενζοδιαζεπίνες. Όσο μεγαλύτερη η δόση και το χρονικό διάστημα χρήσης, τόσο μεγαλύτερες οι πιθανότητες για στερητικό σύνδρομο. Οι βενζοδιαζεπίνες βραχείας δράσης όπως η λοραζεπάμη είναι πιθανότερο να προκαλέσουν ένα πιο σοβαρό στερητικό σύνδρομο σε σχέση με αυτές με μεγαλύτερο χρόνο δράσης. Η χρήση της δεν πρέπει να παρατείνεται πέραν των 2 με 4 εβδομάδων, για να αποφευχθεί η πιθανότητα ανάπτυξης εξάρτησης. Η θεραπεία με βενζοδιαζεπίνες θα πρέπει να διακόπτεται όσο πιο σύντομα γίνεται μέσω αργής και σταδιακής μείωσης της δόσης.--Cplatsa (συζήτηση) 09:54, 5 Δεκεμβρίου 2014 (UTC)
thread_title:  Σχόλιο 5-12-2014